CELEX: 62009CA0421
Language: hu
Date: 2010-12-09 00:00:00
Title: C-421/09. sz. ügy: A Bíróság (első tanács) 2010. december 9-i ítélete (a Landesgericht für Zivilrechtssachen Wien (Ausztria) előzetes döntéshozatal iránti kérelme) — Humanplasma GmbH kontra Republik Österreich (EK 28. cikk és EK 30. cikk — A nem teljesen ingyenes véradásból származó vérkészítmények behozatalát tiltó nemzeti szabályozás)

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/13
            
         A Bíróság (első tanács) 2010. december 9-i ítélete (a Landesgericht für Zivilrechtssachen Wien (Ausztria) előzetes döntéshozatal iránti kérelme) — Humanplasma GmbH kontra Republik Österreich
   (C-421/09. sz. ügy) (1)
   
   (EK 28. cikk és EK 30. cikk - A nem teljesen ingyenes véradásból származó vérkészítmények behozatalát tiltó nemzeti szabályozás)
   2011/C 55/22
   Az eljárás nyelve: német
   
      A kérdést előterjesztő bíróság
   
   Landesgericht für Zivilrechtssachen Wien — Ausztria
   
      Az alapeljárás felei
   
   
      Felperes: Humanplasma GmbH
   
      Alperes: Republik Österreich
   
      Tárgy
   
   Előzetes döntéshozatal iránti kérelem — Landesgericht für Zivilrechtssachen Wien — Az EK 28. cikk és EK 30. cikk értelmezése — Azon nemzeti szabályozás e rendelkezésekkel való összeegyeztethetősége, amely megtiltja a díjazásért cserébe nyújtott véradásból származó emberi vér behozatalát.
   
      Rendelkező rész
   
   Az EK 30. cikkel összefüggésben értelmezett EK 28. cikket úgy kell értelmezni, hogy azzal ellentétes az a nemzeti szabályozás, amely előírja, hogy a vér vagy a vérkomponensek más tagállamból történő behozatala csak azzal a — nemzeti készítményekre szintén alkalmazandó — feltétellel megengedett, hogy az e készítmények alapjául szolgáló véradás során a donorok nemcsak díjazásban nem részesülhetnek, hanem még az e véradással kapcsolatban felmerült költségeiket sem téríthetik meg ez utóbbiak számára.
   
      (1)  HL C 24., 2010.1.30.